PAP-2060  PAPERINJALOSTUSTEKNIIKAN ERIKOISTYÖ 

Paperitekniikan erikoistyö tehdään yksin tai parityönä paperinjalostustekniikan laboratoriossa, pilotlinjalla tai teollisuudessa esim. kesätöiden ohessa. Opiskelijalla on myös mahdollisuus tehdä pelkkä kirjallisuustyö. Kirjallisuustyössä vaaditaan vähintään 25 viittausta lähteisiin, jotta sisällöstä saataisiin riittävän kattava. Erikoistyön pituus on korkeintaan 30 sivua (liitteitä ei lasketa sivumäärään).

ESITIEDOT: 
Paperinjalostustekniikan aineopinnot ja Paperitekniikan laboratoriotyökurssi (PAP-2040) vaaditaan esitiedoiksi erikoistyön aloittamiselle. 

TYÖN ETENEMINEN:
	Aihe sovitaan valvojan kanssa. 
	Koesuunnitelman laatiminen ja hyväksyttäminen valvojalla. 
	Työn kokeellinen suoritus.
	Työselostuksen kirjoittaminen oman osaston diplomityöohjeen mukaan ja palautus työstä vastaavalle assistentille.
	Palautteen hakeminen korjatusta työselostuksesta suoraan assistentilta.

ERIKOISTYÖN TAVOITE: 
	Valmius kyetä laatimaan tietyn ongelman ratkaisuun tähtäävä tutkimussuunnitelma, viemään läpi koesuunnitelma ja laatimaan suoritetusta tutkimuksesta tekninen seloste hyvällä suomen kielellä.
	Valmius käyttää alan ammattikirjallisuutta ja –julkaisuja sekä patentteja tietyn ongelman ratkaisemisessa.
	Valmius hallita paperinjalostustekniikan laitoksella käytettävät mittausmenetelmät ja tulostenkäsittelytavat sekä oppia hyödyntämään alalla käytettäviä standardeja (SCAN, TAPPI, ISO jne).

KOESUUNNITELMA: 
Koesuunnitelma laaditaan ennen laboratoriotöiden aloittamista. Koesuunnitelmassa esitetään:
	koejärjestely koepisteineen
	suoritettavien kokeiden tavoitteet ja rajaus
	suoritettavat määritykset määritysmenetelmineen
	tulosten käsittelytapa

Koesuunnitelmasta selviää, miksi kyseinen tutkimus suoritetaan. Koesuunnitelman perustana ovat aiheen antamisen yhteydessä esitetyt tavoitteet sekä kirjallisuutta tutkittaessa saatu tieto aikaisemmista tuloksista. Kokeet on syytä pyrkiä suunnittelemaan siten, että saavutetaan yhtymäkohtia aikaisempien tutkimusten kanssa, jolloin voidaan vertailla saatuja tuloksia ja arvioida uuden saadun tiedon luotettavuutta. Koesuunnitelma esitetään valvojalle ennen laboratoriokokeisiin ryhtymistä. 

TYÖSELOSTEEN JÄSENTELYESIMERKKI:

	Kansilehti
	Tiivistelmä
	Sisällysluettelo
	Johdanto
	2...N Ongelmien käsittely kirjallisuudesta saatavien tietojen perusteella
	N+1  Kirjallisuusosan yhteenveto
	N+2  Käytetyt materiaalit ja menetelmät
	N+3  Tulokset ja niiden tarkastelu sekä analysointi
	N+4  Yhteenveto
	Lähdeluettelo
	Liitteet

Lisäksi töissä, joissa esiintyy paljon lyhenteitä ja symboleja, lisätään symboli- ja termiluettelo ennen johdantoa. 

Työselosteen kansilehdellä tulee näkyä seuraavat asiat:   

	Kurssin numero ja nimi
	Harjoitustyön nimi 
	Opiskelijoiden nimet 
	Opiskelijanumerot
	Osastot 
	Harjoitustyön aloittamispäivämäärä 
	Harjoitustyön palautuspäivä

HUOMIOITAVAA:
Kurssista annetaan arvosana 0-5. Arvostelussa huomioidaan työn ulkoasu ja selkeys, kieliasu, johtopäätösten teko, käytetty lähdemateriaali, jne.. Erikoistyöselostus palautetaan assistentille sekä PAPERIVERSIONA  että  .pdf –muotoisena SÄHKÖISENÄ VERSIONA viimeistään 2 kuukauden päästä siitä, kun koesuunnitelma on hyväksytty.

KURSSINVETÄJÄT:
Yliassistentti Marikki Kaunisto	p. 3777 tai email. etunimi.sukunimi@tut.fi
Assistentti Esa Koreasalo	p. 3771 tai email. etunimi.sukunimi@tut.fi